Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: 2.3.1. Palackot csak a 3/1998. (I. 12.) IKIM rendelet
Paragraph Index: 83

c) a = 1,5 mm. 2.2.2. A kovácsolással kialakított domború (konvex) palack fenekek falvastagsága a kész fenék közepén legalább 1,5× a nagyságú legyen. 2.2.3. A homorú (konkáv) palack fenekek vastagsága legalább 2× a legyen azon az átmérőn belül, amelyen a palack áll. 2.2.4. A megfelelő feszültségeloszlás érdekében a palackok falvastagságának — a hengeres rész és a fenék között — az átmeneti övezet tartományában folyamatosan kell növekedni. 2.3. Szerkezeti kialakítás, kivitelezés A Szabályzat III. fejezetének 2. pontjában előírt követelményeket figyelembe kell venni. 2.3.1. Megfelelő ellenőrzéssel gondoskodni kell arról, hogy a palackok gyártásához felhasznált termékek és alkatrészek mentesek legyenek olyan hibáktól, amelyek csökkenthetik a palackok biztonságos használatát. 2.3.2. A gyártás során a gyártónak minden palack falvastagságának mérésével, valamint külső és belső felület állapotának szemrevételezésével ellenőrizni kell: — a falvastagság egyetlen helyen sem lehet kisebb a rajzon előírtnál, — a palack külső és belső felülete legyen mentes az olyan hibáktól, amelyek a biztonságot veszélyeztetnék. 2.3.3. A köpeny hengeres részének a köralaktól való eltérése (ovalitása), azaz a legnagyobb és a legkisebb külső átmérő közötti különbség ugyanabban a keresztmetszetben, nem lehet nagyobb a közepes átmérő 1,5%-ánál. A palack hengeres része alkotóinak eltérése az egyenestől — a hosszára vonatkoztatva — méterenként legfeljebb 3 mm lehet. 1998/106. szám

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes